Melitaea

Melitaea er en slekt av sommerfugler som tilhører gruppen rutevinger (Melitaeini) i den artsrike familien flikvinger (Nymphalidae). De er stort sett ganske små, brun- eller gulaktige sommerfugler, ofte med mørkt nettmønster på vingene. Det forekommer tre arter i Norge.

 Utseende 


Små til middelsstore (vingespenn 25 – 50 mm) sommerfugler, relativt spinkelt bygde. Som hos de aller fleste flikvinger er frambeina reduserte. Sugesnabelen er velutviklet, antennene middels lange og tydelig kølleformede. Vingene er avrundede, ikke flikete langs ytterkanten. Fargen kan variere en god del, men er ofte gul- eller rødaktig med et mørkt nettmønster. Noen har også mørk grunnfarge. Bakvingenes underside har ofte vekselvise hvite og brunlige tverrbånd, kantet med svart. Larvene er dekket med torner, puppene knudrete.

 Levevis 
Rutevingene er ikke spesielt sterke flygere, og de fleste artene er nokså stedbundne med små, lokale kolonier. De finnes særlig på blomsterenger, og de fleste nordiske artene har larver på planter i maskeblomstfamilien (Scrophulariaceae). Larvene lever selskapelig i silkespinn. De tar opp forsvarsstoffer fra næringsplantene og er derfor trolig usmakelige for rovdyr. De overvintrer som larver.

 Metapopulasjoner 
Arten prikkrutevinge (Melitaea cinxia) har blitt studert gjennom mange år av populasjonsøkologer, først og fremst på Åland i Finland. Denne sjeldne og truede arten har en meget interessant bestandsstruktur. Bestanden består av mange nesten isolerte småbestander (lokalpopulasjoner) som til sammen danner en såkalt metapopulasjon. Hver lokalpopulasjon teller oftest bare noen ti-talls individer. Disse lokalpopulasjonene er ikke stabile over tid, før eller senere vil de fleste dø ut. Men siden det er en viss vandring mellom engene der de lever (som ligger spredt i et skogslandskap), blir de brukbare lokalitetene rekolonisert og nye lokalpopulasjoner oppstår. På denne måten er metapopulasjonen relativt stabil, selv om de lokale bestandene den består av hver for seg ikke er levedyktige over tid. Funnene som er gjort i studiene av prikkrutevingen har fått stor betydning for forståelsen av bestandsdynamikk og for bevaring av sjeldne arter.

 Mange truede arter 
Rutevingene lever ofte på sjeldne lokalitetstyper, og de har begrenset spredningsevne. Dette har medført at forholdsvis mange arter i denne gruppen er utrydningstruede. I Norge regnes prikkrutevingen som truet.

 Systematisk inndeling / norske arter 

Slekten er delt opp i uformelle artsgrupper som (forhåpentligvis?) representerer monofyletiske grupper.

 Ordenen sommerfugler, Lepidoptera Linnaeus, 1758
 Gruppen Glossata
 Gruppen Coelolepida
 Gruppen Myoglossata
 Gruppen Neolepidoptera
 Gruppen Heteroneura
 Gruppen Eulepidoptera
 Gruppen Ditrysia
 Gruppen Apoditrysia
 Gruppen storsommerfugler, Macrolepidoptera
 Gruppen dagsommerfugler, Rhopalocera
 Overfamilien egentlige dagsommerfugler, Papilionoidea
 Familien flikvinger, Nymphalidae Rafinesque, 1815
 Underfamilien Nymphalinae Swainson, 1827
 rutevinger, Melitaeini Newman, 1869 – ca. 230 arter, alle verdensdeler
 Melitaeina – bare én slekt
 Slekten Melitaea Fabricius, 1807 
 didyma/Didymaeformis-gruppen Melitaea abyssinica Oberthür, 1909
 Melitaea acraeina (Staudinger, 1886)
 Melitaea agar Oberthür, 1888
 Melitaea ala Staudinger, 1881
 Melitaea alraschid Higgins, 1941
 Melitaea ambrisia Higgins, 1935
 Melitaea arduinna (Esper, 1783) 
 Melitaea athene Staudinger, 1881
 Melitaea avinovi Sheljuzhko, 1914
 Melitaea casta (Kollar, [1848])
 Melitaea chitralensis Moore, 1901
 Melitaea deserticola Oberthür, 1909 
 Melitaea didyma 
 Melitaea didymina Staudinger, 1895
 Melitaea didymoides Eversmann, 1847
 Melitaea enarea Fruhstorfer, 1917
 Melitaea fergana Staudinger, 1882
 Melitaea infernalis Grum-Grshimailo, 1891
 Melitaea interrupta Kolenati, 1846
 Melitaea jitka Weiss & Major, 2000
 Melitaea kotshubeji Sheljuzhko, 1929
 Melitaea latonigena Eversmann, 1847
 Melitaea lunulata Staudinger, 1901
 Melitaea lutko Evans, 1932
 Melitaea meherparvari Carbonell, 2007
 Melitaea mimetica Higgins, 1940
 Melitaea mixta Evans, 1912
 Melitaea ninae Sheljuzhko, 1935
 Melitaea persea Kollar, [1850]
 Melitaea pseudoala Sheljuzhko, 1928
 Melitaea robertsi Butler, 1880
 Melitaea romanovi Grum-Grshimailo, 1891
 Melitaea sarvistana Wiltshire, 1941
 Melitaea saxatilis Christoff, 1876
 Melitaea shandura Evans, 1924
 Melitaea sutschana Staudinger, 1892
 Melitaea trivia 
 Melitaea yuenty Oberthür, 1888
 cinxia/Melitaea sensu stricto-gruppen Melitaea amoenula C. & R.Felder, [1867]
 Melitaea arcesia Bremer, 1861 
 Melitaea balbita Moore, 1874
 Melitaea bellona Leech, [1892]
 Prikkrutevinge, Melitaea cinxia (Linnaeus, 1758) – bare langs kysten på Sørøst-landet i Norge
 Mørk rutevinge, Melitaea diamina (Lang, 1789) – finnes spredt nord til Møre og Romsdal
 Melitaea jezabel Oberthür, 1888
 Melitaea protomedia Ménétriés, 1859
 Melitaea sindura Moore, 1865
 minerva-gruppen Melitaea asteroidea Staudinger, 1881
 Melitaea balba Evans, 1912
 Melitaea elisabethae Avinoff, 1910
 Melitaea ludmilla Churkin, Kolesnichenko & Tuzov, 2000
 Melitaea minerva Staudinger, 1881
 Melitaea pallas Staudinger, 1886
 Melitaea solona Alphéraky, 1881
 Melitaea sultanensis Staudinger, 1886
 Melitaea turanica Erschoff, 1874
 phoebe/Cinclidia-gruppen Melitaea aetherie 
 Melitaea collina Lederer, 1861
 Melitaea consulis Wiltshire, 1941
 Melitaea gina Higgins, 1941
 Melitaea kuchi Wyatt, 1961
 Melitaea phoebe 
 Melitaea pseudosibina Alberti, 1969
 Melitaea punica Oberthür, 1876
 Melitaea scotosia Butler, 1878
 Melitaea sibina Alphéraky, 1881
 Melitaea telona 
 Melitaea turkmanica Higgins, 1940
 Mellicta-gruppen Melitaea alatauica Staudinger, 1881
 Melitaea ambigua Ménétriés in Schrenck, 1859
 Melitaea asteria – Little Fritillary
 Marimjellerutevinge, eller vanlig rutevinge, Melitaea (=Mellicta) athalia (Rottemburg, 1775) - utbredt over det meste av Norge
 Melitaea aurelia – Nickerl's Fritillary
 Melitaea britomartis Assmann, 1847 – finnes lokalt i Sverige, ikke i Norge. Sjelden og truet.
 Melitaea centralasiae (Wnukowsky, 1929) (sometimes in M. menetriesi)
 Melitaea caucasogenita Verity, 1930
 Melitaea deione – Provençal Fritillary
 Melitaea menetriesi Caradja, 1895
 Melitaea nevadensis Oberthür, 1904
 Melitaea parthenoides 
 Melitaea plotina Bremer, 1861
 Melitaea rebeli Wnukowsky, 1929
 Melitaea varia  – Grisons Fritillary
 Melitaea westsibirica (Dubatolov, 1998)
 usikker gruppeplassering
 Melitaea kunlunensis Kudrna & Mracek, 1994
 Melitaea oorschoti Eckweiler, 2008
 Melitaea paludani Clench & Shoumatoff, 1956
 Melitaea tangigharuensis de Freina, 1980
 Melitaea wiltshirei Higgins, 1941

 Kilder 
 Wahlberg, N. og Brower, A.V.Z.(2006) Melitaea på Tree of life 
 Carter, D. (1994) Sommerfugler fra hele verden. Teknologisk Forlag. ISBN 82-512-0438-0
 Eliasson, C.U., Ryrholm, N., Holmer, M. Jilg, K. & Gärdenfors, U. 2005. Nationalnyckeln till Sveriges flora och fauna. Fjärilar: Dagfjärilar. Hesperiidae – Nymphalidae. ArtDatabanken, SLU, Uppsala. ISBN 91-88506-51-7
 Aarvik, Leif, Berggren, Kai, Hansen, Lars Ove. 2000. Norges Sommerfugler. Catalogus Lepidopterorum  Norvegiae. Norsk entomologisk forening. 192 sider. ISBN 82-995095-1-3

 Eksterne lenker 

 Svenska Fjärilar, med bildegalleri
 Norges sommerfugler
 Markku Savela's Lepidoptera and some other life forms: Sjekkliste over artene. Hentet 1.1. 2012

Kategori:Nymphalinae
Kategori:Sommerfugler formelt beskrevet i 1807
Kategori:Dyr formelt beskrevet av Johann Christian Fabricius